section_heading: Ustroj
paragraph_text: Pukovnijom je kao i kod pješačkih postrojbi oltramarina zapovijedao pukovnik (colonnello), činio ju je veći broj četa/satnija (compagnia). Svakom je konjaničkom satnijom zapovijedao kapetan, a podređeni su mu, pored konjanika (cavaliere), bili poručnik (tenente), trubač (cornetta) i dva kaplara (ponekad je u konjaničkim satnijama bilo i nekoliko specijaliziranih vojnika kao što su, primjerice, glasnik (foriere), kapelan ili sedlar (seller). Jedna pukovnija bila je stacionirana u Dalmaciji, druga u Veneciji. Naoružanje sastojalo se od karabina i sablje, dok je časnik koristio sablju i 2 pištolja koji su obično bili smješteni u futrole od konjskog sedla.<ref>